**Herman Wouk** (født 27. mai 1915 i bydelen The Bronx i New York, død 17. mai 2019 i Palm Springs i California) var en amerikansk forfatter som er kjent for blant annet *Mytteriet på Caine* (*The Caine Mutiny*), samt de to trebinds romanverkene *Krigens vinder* (*The Winds of War*) og *Krig og erindring* (*War and Remembrance*). I 1952 mottok Wouk Pulitzerprisen for romanen *Mytteriet på Caine,* som siden ble filmatisert med Humphrey Bogart i hovedrollen. Han skrev også manus til tv-serien *Krig og erindring* fra 1988, som bygger på romansyklusen av samme navn.

Liv og virke
------------

### Bakgrunn

Herman Wouk ble født i New York i en jødisk familie som hadde emigrert fra Russland. Etter barndom og ungdomsår i The Bronx og studier ved Townsend Harris High School, studerte han ved Columbia University fra 1934. 

Deretter arbeidet han ved radio i fem år. 

### Forfatter

Hans første roman, *The Man in the Trenchcoat*, ble utgitt i 1941. 

Wouk tjenstegjorde i USAs flåte som offiser på to forskjellige minesveipere, USS «Zane» og USS «Southard». 

Han ble forfatter på heltid i 1946. Han hadde påbegynt sin andre roman, *Aurora Dawn*, på fritiden som oppstod ombord. Romanen ble utgitt i 1947. Hans tredje roman, *City Boy*, ble en kommersiell skuffelse da den ble utgitt i 1948.

Hans neste roman, *The Caine Mutiny* (1951), som vant Pulitzerprisen for skjønlitteratur i 1952 og ble en bestselger, behandler hans krigserfaringer ombord på minesveipere under andre verdenskrig. *The Caine Mutiny* ble omarbeidet til et Broadwayskuespill, *The Caine Mutiny Court Martial*, og ble filmatisert i 1954 med Humphrey Bogart som Lt. Commander Philip Francis Queeg, kaptein på den fiktiva DMS *Caine*. 

Han giftet seg med Betty Sarah Brown i 1945, og de fikk tre sønner. Hans førstefødte sønn, Abraham Isaac Wouk, døde i en ulykke som barn og Wouk dediserte romanen *War and Remembrance* (1978) til ham.

Hans romaner etter *The Caine Mutiny* er blant andre *Marjorie Morningstar* (1955), *Youngblood Hawke* (1962) og *Don't Stop the Carnival* (1965). Wouks første verk av ikkefiktiv natur *This is My God* ble utgitt i 1959 og er en beskrivelse av ortodoks jødedom. 

I 1970-årene utgav Wouk sine to mest ambisiøse romaner, *The Winds of War* (1971) og *War and Remembrance* (1978). Begge romaner ble filmatiserte som fremgangsrike miniserier. Begge serier ble regisserte av Dan Curtis og i begge spilte Robert Mitchum hovedrollen som Victor «Pug» Henry.

Wouk døde i sitt hjem i Palm Springs i California 17. mai 2019. Han ble 103 år gammel.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Munzinger Personen, Munzinger IBA 00000005161, besøkt 9. oktober 2017[Hentet fra Wikidata]
3. ↑   Vegetti Catalog of Fantastic Literature, Vegetti Catalog of Fantastic Literature NILF ID 15754[Hentet fra Wikidata]
4. 1 2   Autorités BnF, BNF-ID 11929410v[Hentet fra Wikidata]
5. ↑   «'Caine Mutiny,' 'Winds of War' author Herman Wouk has died», verkets språk engelsk, besøkt 17. mai 2019[Hentet fra Wikidata]
6. ↑  ; *Autorités BnF*; besøksdato: 10. oktober 2015; BNF-ID: 11929410v.
7. ↑   *Tsjekkias nasjonale autoritetsdatabase*, NKC-identifikator jn19990009282, Wikidata Q13550863,
8. ↑   www.loc.gov[Hentet fra Wikidata]
9. ↑   tidspunkt 2008[Hentet fra Wikidata]
10. ↑  William Grimes (17. mai 2019). «Herman Wouk, Perennially Best-Selling Author, Dies at 103» **(engelsk)**. The New York Times. Besøkt 17. mai 2019.
11. ↑  *Krigens vinder (tv-serie) på Deichmanske bibliotek*[*død lenke*]
12. ↑  Trine Solberg (17. mai 2019). «Forfatteren Herman Wouk er død». *Nettavisen*. NTB. Besøkt 17. mai 2019.

Eksterne lenker
---------------

* (en) Herman Wouk – kategori av bilder, video eller lyd på Commons Rediger på Wikidata
* (en) Herman Wouk på Internet Movie Database Rediger på Wikidata

* (en) Herman Wouk hos The Movie Database Rediger på Wikidata

* (en) Herman Wouk hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** Munzinger (iba)
 |